14. ΒΑΣΙΛΙΚΟΝ ΔΙΑΤΑΓΜΑ της 5/17 Ιουν. 1939 (ΦΕΚ Α΄ 243) Περί τρόπου αποδόσεως κρατήσεων εις Μ.Τ.Β.Ν. Έχοντες υπ’ όψει το άρθρ. 22 του Α.Ν. 1005/1937 «περί τροποποιήσεως και συμπληρώσεως των περί Μετοχικού Ταμείου Β.Ν. διατάξεων» προτάσει των Ημετέρων επί των Οικονομικών Υπουργού και επί των Ναυτικών και Εμπορικής Ναυτιλίας Υφυπουργών», μετά γνωμοδότησιν του Συμβουλίου Επικρατείας, απεφασίσαμεν και διατάσσομεν: Άρθρ.1.-Αι, επί των τακτικών χρηματικών ενταλμάτων του Υπουργείου Ναυτικών και του Υφυπουργείου Εμπορικής Ναυτιλίας, αναγραφόμεναι κρατήσεις υπέρ του Μετοχικού Ταμείου του Β.Ναυτικού εισάγονται δια της εκδόσεως υπό των Ταμείων του Κράτους γραμματίων παραλαβής υπό τον λογαριασμόν «Τρεχούμενοι λογαριασμοί νομικών προσώπων και ειδικών υπηρεσιών» υπέρ του ρηθέντος Ταμείου η δε απόδοσις αυτών ενεργείται δια καταθέσεως των σχετικών ποσών εις την Εθνικήν Τράπεζαν της Ελλάδος, παρ’ η τηρείται ο λογαριασμός της διαχειρίσεως αυτού. Όπου δεν εδρεύει υποκατάστημα της Εθνικής Τραπέζης της Ελλάδος τ’ ανωτέρω γραμμάτια παραλαβής εξοφλούνται δια της εκδόσεως αντιστοίχως χρηματικών γραμματίων επί του Ταμείου Πληρωμών Αθηνών και επ’ ονόματι του Μετοχικού Ταμείου του Β.Ναυτικού. «Τα δικαιώματα του Μ.Τ.Β.Ν. κρατήσεων επί των μισθών των εν ενεργεία μετόχων τούτου κρατούνται υπό των εκκαθαριζόντων τας αποδοχάς των μετόχων Ν. Ταμιών και Διαχειριστού Π. Προκαταβολής Υ.Ε.Ν. και αποδίδονται υπό τούτων απ’ ευθείας εις το Μ.Τ.Β.Ν. δε’ υπηρεσιακών επιταγών συνοδευομένων υπό αναλυτικών ονομαστικών καταστάσεων». Το εντός « » εδάφιον αντικατεστάθη ως άνω δια του Β.Δ. 1/3 Ιουν. 1948 (ΦΕΚ Α΄ 150). Άρθρ.2.-Αι εξ ενταλμάτων προπληρωμής του Υπουργείου Ναυτικών και Υφυπουργείου Εμπορικής Ναυτιλίας κρατήσεις υπέρ του Μ.Τ.Β.Ν. αποδίδονται εις το δικαιούχον Ταμείον, είτε απ’ ευθείας υπό των δοσιλόγων καταβαλλόντων το εκ κρατήσεων ποσόν εις το Ταμείον τούτο έναντι αποδείξεως, είτε εισάγονται εις την δημοσίαν ληψοδοσίαν δια γραμματίων παραλαβής υπό τον χρηματιστικόν λογαριασμόν της δημοσίας ληψοδοσίας «τρεχούμενοι λογαριασμοί νομικών προσώπων και Ειδικών υπηρεσιών», όταν δεν δύναται να καταβληθή το ποσόν αυτών απ’ ευθείας, και εκείθεν αποδίδονται εις το Μ.Τ.Β.Ν. κατά τ’ ανωτέρω.  Εις τους επί των Οικονομικών Ναυτικών και Εμπορικής Ναυτιλίας Υπουργούς, ανατίθενται η δημοσίευσις και εκτέλεσις του παρόντος. Σελ. 625 Μετοχικό Ταμείο Π.Ν. 37.Θ.α.13-14 